Klasa:601-02/22-01/06

Urbroj:2168/01-54-41-22-01

Pula, 20.09.2022.

REPUBLIKA HRVATSKA

MINISTARSTVO ZNANOSTI, OBRAZOVANJA I SPORTA

Donje svetice 38

10 000 Zagreb

 vrtici.izvjesca@mzos.hr

Predmet: Godišnje izvješće za pedagošku godinu 2021./2022.

* dostavlja se

Na temelju Zakona o predškolskom odgoju i obrazovanju (NN broj 10/97, 107/07, 94/13, 98/19 i 57/22), te članka 8. Pravilnika o obrascima i sadržaju pedagoške dokumentacije (NN 83/2001), s krajem pedagoške godine 2021./2022., dostavljamo Vam Izvješće o radu Dječjeg vrtića Slatki svijet.

Ravnateljica

Maja Pliško Škalic



**GODIŠNJE IZVJEŠĆE O RADU**

**DJEČJEG VRTIĆA SLATKI SVIJET**

Za pedagošku godinu 2021./2022.

Pula, 31. Kolovoza 2022.

|  |  |  |
| --- | --- | --- |
|  |  | Str. |
| 1. | USTROJSTVO I ORGANIZACIJA RADA | 4 |
| 2. | MATERIJALNI I PROSTORNI UVJETI RADA | 7 |
| 3. | ODGOJNO-OBRAZOVNI RAD | 8 |
| 4. | NJEGA I SKRB ZA TJELESNI RAST I RAZVOJ DJECE | 10 |
| 5. | NAOBRAZBA I STRUČNO USAVRŠAVANJE | 11 |
| 6. | SURADNJA S RODITELJIMA | 13 |
| 7. | SURADNJA S DRUŠTVENOM SREDINOM | 14 |

**SADRŽAJ:**

**1. USTROJSTVO I ORGANIZACIJA RADA**

Dječji vrtić organizira i provodi programe njege, odgoja, obrazovanja, zdravstvene zaštite i prehrane djece od navršene treće godine života do polaska u školu. U Dječjem vrtiću djeluje jedna mješovita odgojno-obrazovna skupina.

U skladu s nacionalnim programima i strategijama u RH u vrtiću se provodi:

1. Redoviti cjelodnevni desetsatni program rada

Program rada vrtića te organizacija prostora provodi se u skladu sa smjernicama pedagoške koncepcije.

U pedagoškoj godini 2021./2022. u rujnu je bilo upisano 25 djece, od toga 16 djevojčica i 9 dječaka. Tijekom godine upisalo se sveukupno 26 djece, od čega 12 školskih obveznika.

**Ustrojstvo radnog vremena:**

Cjelodnevni program u trajanju od 10 sati: od 6,30 do 16,30 sati

Rad odgojitelja odvijao se u smjenama:

1. smjena: od 6,30 do 12,00
2. smjena: od 11,00 do 16,30

**Struktura radnog vremena:**

DNEVNO ZADUŽENJE:

* neposredan rad s djecom 5,5 h
* dnevna priprema 1,0 h
* dnevna stanka 0,5 h
* ostale aktivnosti po 1,0 h

Godišnjem planu i programu

 UKUPNO DNEVNO: **8,0 h**

TJEDNO ZADUŽENJE:

* neposredan rad s djecom 5,5 h x 5 dana = 27,5 h
* dnevna priprema 1,0 h x 5 dana = 5,0 h
* dnevna stanka 0,5 h x 5 dana = 2,5 h
* ostale aktivnosti po 1,0 h x 5 dana = 5,0 h

Godišnjem planu i programu

UKUPNO TJEDNO: **40,0 h**

**U realizaciji programa sudjelovali su:**

Odgojno-obrazovni radnici:

Odgojitelji predškolske djece – VŠS

1. Odgojitelj-ravnatelj: Maja Pliško Škalic

2. Odgojitelj: Suzana Beronja Prenz

Vanjski suradnici:

1. Stručni suradnik: mag.psych. Luana Poleis

2. Stručni suradnik: mr.sc. Kristina Buić Modrušan

Praktikanti/ce:

1. Lara Protulipac, 3. godina redovnog preddiplomskog sveučilišnogstudija

2. Barbara Jušić, 3. godina redovnog preddiplomskog sveučilišnog studija

3. Antonija Šitum, 3.godina redovnog preddiplomskog sveučilišnog studija

3. Katarina Pajić, 1. godina diplomskog sveučilišnog studija

4. Ana Mrkić, 1. godina diplomskog sveučilišnog studija

4. Nika Kenđelić , 2. godina redovnog preddiplomskog sveučilišnog studija

**Upravno vijeće djelovalo je u sastavu:**

- Tatiana Cerin – predsjednica

- Vesna Refka – zamjenica predsjednice

- Anika Brkljača – član

- Ana Uršić – predstavnik roditelja

- Suzana Prenz – predstavnik odgojitelja

Članovi Upravnog vijeća u ovoj su pedagoškoj godini ostvarili 5 sjednica. Prilikom istih donesen je niz odluka i akata:

|  |  |  |
| --- | --- | --- |
| DATUM | SJEDNICA | ODLUKA |
| 13.09.21. | 1. sjednica | 1. Verifikacija zapisnika sa prethodne sjednice upravnog vijeća, održane 28. lipnja 2021. godine2. Usvajanje Godišnjeg izvješća o radu Dječjeg vrtića za ped.god. 2020./2021.3. Donošenje Kurikuluma Dječjeg vrtića „slatki svijet“ za ped.god. 2021./2022.4. Donošenje Godišnjeg plana i programa odgojo-obrazovnog rada dječjeg vrtića „Slatki svijet“ za ped.god. 2021./2022. |
| 08.02.22. | 2. sjednica | 1. Verifikacija zapisnika sa prethodne sjednice upravnog vijeća, održane 13. rujnaa 2021. godine2. Donošenje Odluke o objavi natječaja za radno mjesto spremač/ica |
| 22.02.2021. | 3. sjednica | 1. Verifikacija zapisnika sa prethodne sjednice upravnog vijeća, održane 08. veljače 2022. godine2. Izbor spremača/ice na temelju natječaja - 1 izvršitelj na određeno, nepuno radno vrijeme, do 30.06.2022.g.  |
| 08.03.2021. | 4. sjednica | 1. Verifikacija zapisnika sa prethodne sjednice upravnog vijeća, održane 22. veljače 2022. godine2. Usvajanje pravilnika o upisu djece u DV Slatki svijet3. Usvajanje Plana i programa rada Dječjeg vrtića Slatki svijet – Jaslička skupina – za djecu u dobi od 1. do 3. godine života4. Osnivanje podružnice |
| 10.05.2022. | 5. sjednica | 1. Verifikacija zapisnika sa prethodne sjednice Upravnog vijeća, održane 08. ožujka 2022. godine2. Izvješće ravnatelja o radu dječjeg vrtića i izvršavanju odluka upravnog vijeća3. Donošenje Odluke o usvajanju Godišnjeg financijskog izvješća4. Donošenje Odluke o usvajanju Plana i programa rada dječjeg vrtića tijekom ljetnih mjeseci5. Produljenje subvencije/upisi za ped.god.2022./2023.- analiza6. Odluka o upisu i o mjerilima upisa u Dječji vrtić „Slatki svijet“ za pedagošku godinu 2022./2023. |

**2. MATERIJALNI I PROSTORNI UVJETI RADA**

Tijekom pedagoške godine, koliko su nam financijske mogućnosti dopuštale, kontinuirano se radilo na poboljšanju materijalnih uvjeta rada.

Didaktička sredstva za istraživačke i tematske projekte nadopunjavana je tijekom godine:

* likovnim sredstvima
* sportskim rekvizitima
* glazbenim setovima
* sredstvima za razvoj fine motorike i govora
* sredstvima za aktivnosti na vanjskom prostoru.

Tijekom godine ostvarene su i druge investicije:

* sredstva za sanitarne preglede djelatnika pri ZZJZ
* sredstva za DDD mjere - ZZJZ
* sredstva za uzorkovanje hrane i briseva - ZZJZ
* sredstva za ugovor s osiguravajućom kućom – Grawe Hrvatska d.d.
* sredstva za stručno usavršavanje djelatnika
* sredstva za pedagošku dokumentaciju i nabavu literature
* izvršena su sva zakonski predviđena ispitivanja vezana uz mjere zaštite na radu, a prema uputi tvrtke Elkron s kojom surađujemo.

Prostor je organiziran po uputama HZJZ:

 - dozatori i tekućina za dezinfekciju ruku

 - bez kontaktni toplomjer

 - jednokratne i FFP 2 maske

- podloga za dezinfekciju obuće

- PE navlake za cipele

Prostorija se svakodnevno provjetravala više puta po 30 min, a obzirom da je većinom bilo toplije vrijeme omogućeno je cjelodnevno cirkuliranje zraka.

**3. ODGOJNO-OBRAZOVNI RAD**

Odgoj i obrazovanje u dječjem vrtiću izravno utječe na usvajanje znanja, stavova i vrijednosti, te razvijanje vještina i poticanje ponašanja koja su važna sa stajališta izgradnje osobe koja će uživati i poštovati temeljna ljudska prava.

Svakodnevne životne situacije pomažu djetetu da zadovoljava svoje osnovne biološke, socijalne, intelektualne, emocionalne i druge potrebe u zajednici i uči to činiti na društveno prihvatljiv način. U tim situacijama dijete zadovoljava potrebe za sigurnošću, pripadanjem, samopoštovanjem, za poštovanjem drugih, za iskazivanjem poštovanja drugih prema njemu.

Planski stvorene situacije u dječjem vrtiću su one koje se organiziraju s ciljem usvajanja elementarnih znanja, stjecanja vještina, razvijanja stavova i poticanja socijalno prihvatljivog ponašanja.

|  |
| --- |
| ***Sklopovi aktivnosti realizirani tijekom pedagoške godine:***  |
| - Dan policije |
| - Dječji tjedan |
| - Pješaćenje – Šijanska šuma |
| - Dani kruha i zahvalnosti za plodove zemlje |
| - Izložba – Atelier: Mozaik – grafike, riječi, tvari – Reggio shildren |
| - izlet – Feštinsko kraljevstvo – Cukijada 25.10.2021. |
| - Crveni križ – akcija „Solidarnost na djelu 2021.“ |
| - INK predstava „Vrtuljak“ |
| - Mjesec knjige – Posjet gradskoj knjižnici i čitaonici – dječji odjel |
| - Dan štednje |
| - Dan palčića |
| - Teatar naranča DKC – predstava „Trnoružica“ |
| - Sv. Nikola |
| - Božićno druženje bez roditelja – posjet Djeda mraza vrtiću |
| - Teatar naranča DKC – predstava „Snježna kraljica“ |
| - Advent u Puli |
| - Valentinovo |
| - Maskenbal u vrtiću |
| - Zimovanje na Petehovcu (Delnice) u organizaciji Kinezis toursa 28.2.-04.3.22. |
| - INK – predstava „Ružno pače“ |
| - Dan žena |
| - Očev dan  |
| - izlet Svetvinčenat – Tematski park Sanc. Michael 13.4.2022. |
| - Uskrs  |
| - Dan Planete Zemlja  |
| - Manifestacija „Zeleno srce grada“ |
| - Dan grada Pule  |
| - Teatar naranča DKC – predstava „Ježeva kućica“ |
| - predavanje za roditelje na temu:„Prijelaz djeteta iz vrtića u školu“ mr.sc. Kristina B.M. |
| - Majčin dan |
| - Međunarodni dan obitelji |
| - izlet školskih obveznika – Dino park Funtana 24.05.2022. |
| - Mak teatar – predstava „Mačak u čizmama“ |
| - Monte librić – festival dječje knjige |
| - Završno druženje s roditeljima– igralište Pomer |
| - Aktivnosti na moru – vrtić na moru – otok Veruda (Fratarski otok) |

|  |
| --- |
| ***Posjeti:*** |
| - Gradska knjižnica i čitaonica Pula  |
| - Sveta srca Pula  |
| - Crveni križ Pula |
| - Gradska tržnica  |
| - Ribarnica |
| - Park šuma Busoler  |
| - Povijesni muzej Istre |
| - Zerrostrasse Pula |

|  |
| --- |
| ***Izleti:*** |
| - 12.10.2021. Šijanska šuma - pješaćenje |
| - 25.10.2021. Savičenta – Feštinsko kraljevstvo |
| - 28.02.-04.3.2022. Petehovac – Delnice - zimovanje |
| - 13.04.2022. Savičenta – Tematski dvorac Sanc.Michael |
| - 24.05.2022. Dino park Funtana – školski obveznici |
| - Otok Veruda – Fratarski otok – ljetovanje – 04.07.-22.7.2022. |

|  |
| --- |
| ***Druženja:*** |
| - Božićna predstava i zajedničko druženje – dolazak Djedice |
| - Završno druženje s roditeljima-igralište Pomer |
| - Oproštaj od školaraca |

|  |
| --- |
| ***Projekti:*** |
| - Šuma – Cilj: Stvaranje pozitivnog stava djece predškolske dobi prema prirodi, osobito prema šumskom svijetu. |

Sa svom djecom u godini pred polazak u školu provodio se individualan rad na ostvarivanju zadaća i sadržaja predškole. Savladani su razvojni zadaci bitni za polazak u školu. Bitne zadaće odnosile su se na osiguravanje uvjeta za razvoj i učenje kroz igru, doživljaje i bogate poticaje. Pripremu svakog pojedinog djeteta u skladu s njegovim individualnim karakteristikama na razvoju kompetencija, vještina i navika za stjecanje spoznaja i zadovoljavanje interesa. Poticao se razvoj tjelesnih, spoznajnih, komunikacijskih i socioemocionalnih vještina. Naglašavala se važnost razvoja samopoštovanja, samopouzdanja, pozitivne slike o sebi, samostalnosti, grafomotorike, pažnje, koncentracije. Individualno se radilo na rješavanju radnih listova.

|  |
| --- |
| ***Tijekom godine pratili smo sva zbivanja u našoj društvnoj sredini:*** |
| - Humanitarna akcija u organizaciji Crvenog križa – Solidarnost na djelu 2021. |
| - suradnja s MO Kaštanjer – donacija igračaka i likovnog materijala |
| - suradnja s MO Gregovica – izrada radova za izložbu povodom manifestacije „Zeleno srce grada“ – Dan planete Zemlja |

**4. NJEGA I SKRB ZA TJELESNI RAST I RAZVOJ DJECE**

 U suradnji s ZZJZ vrši se tromjesečna kontrola i nadzor mikrobiološke čistoće objekta. Topli obrok nam se dostavlja iz kuhinje restorana Punkt. Ostale obroke (doručak, voćni obrok i užina) pripremaju djelatnice.

 Odgojiteljice su obavile preglede u skladu sa Zakonom o zaštiti na radu, te kontrolne preglede pri ZZJZ IŽ.

 Od roditelja smo (nakon izostanka djeteta zbog bolesti) tražili liječničke potvrde da je dijete zdravo i može boraviti u vrtiću. Na taj smo način nastojali voditi brigu o zdravoj djeci te sprječavali pobolijevanje djece u skupinama.

 Vodila se posebna briga o higijeni; svakodnevnim prozračivanjem, čišćenjem i dezinficiranjem igračaka nastojali smo spriječiti česta oboljenja djece. Nismo zabilježili povrede kod djece u redovnom radu.

Pratili smo rast i razvoj svakog djeteta i u svom radu provodili sadržaje i aktivnosti koje su u funkciji zaštite djetetovog zdravlja i poboljšanja općeg razvoja djece.

Svakodnevno se poticalo djecu na razvoj kulturno-higijenskih navika, samostalnost u obavljanju osobne higijene, samoposluživanje prilikom obroka...

Naglasak na očuvanju zdravlja djeteta, pored brige o prehrani i higijenskim uvjetima dali smo kroz tjelovježbu, svakodnevne šetnje okolicom vrtića i igri na zraku.

Sukladno mjerama HACCP sustava za čišćenje koristili smo proizvode s vodopravnim dozvolama.

Vršili smo tromjesečna antropometrijska mjerenja djece uz tabelarni prikaz.

**5. NAOBRAZBA I STRUČNO USAVRŠAVANJE**

 Odgojitelji su obvezni prema Zakonu o predškolskom odgoju i obrazovanju, kao i prema Pravilniku o obrascima i sadržaju pedagoške dokumentacije u dječjem vrtiću ostvariti Program stručnog usavršavanja.

Prema godišnjem planu i programu za pedagošku godinu 2021./2022. ostvareno je:

 ***Odgojiteljska vijeća:***

|  |  |  |
| --- | --- | --- |
| DATUM | SJEDNICA | DNEVNI RED |
| 01.09.2021. | 1. sjednica | 1. Rasprava, analiza i zaključci o usvajanju Godišnjeg izvješća o radu vrtića u pedagoškoj godini 2020./2021.2. Prijedlozi za izradu Kurikuluma Dječjeg vrtića za ped.god. 2021./2022. godinu, te utvrđivanje prijedloga3. Prijedlog zajedničkih aktivnosti za izradu Godišnjeg plana i programa rada za 2021./2022. godinu, te utvrđivanje prijedloga4. Prihvaćanje Programa stručnog usavršavanja5. Prihvaćanje Programa rada predškole Dječjeg vrtića6. Analiza rezultata upisa djece za ped.god. 2021./2022. |
| 08.12.2021. | 2. sjednica | 1. Vanjski stručni suradnik – analiza rada vrtića, djece i dokumentacije u vrtiću, teme stručnog usavršavanja, edukacije2. Osvrt na proteklo razdoblje i suradnju s roditeljima3. Planiranje nadolazećih aktivnosti i prosinačkih svečanosti, te suradnja s društvenom zajednicom |
| 14.04.2022. | 3. sjednica | 1. osvrt na proteklo razdoblje i suradnju s roditeljima2. osvrt na zajednički izlet u Svetvinčenat3. planiranje obilježavanja Dana planet Zemlja4. planiranje izleta za školske obveznike 5. planiranje edukacije za roditelje školskih obveznika s vanjskom suradnicom Kristinom Buić Modrušan6. planiranje rada tijekom ljetnih mjeseci; donošenje smjernica za izradu Plana i programa rad DV Slatki svijet tijekom ljetnih mjeseci |
| 31.08.2022. | 4. sjednica |  1. Rasprava, analiza i zaključci o usvajanju Godišnjeg izvješća o radu vrtića u pedagoškoj godini 2021./2022. 2. Prijedlozi za izradu Kurikuluma Dječjeg vrtića za ped.god. 2022./2023. godinu, te utvrđivanje prijedloga3. Prijedlog zajedničkih aktivnosti za izradu Godišnjeg plana i programa rada za 2022./2023. godinu, te utvrđivanje prijedloga4. Prihvaćanje Programa stručnog usavršavanja5. Prihvaćanje Programa rada predškole Dječjeg vrtića6. Analiza rezultata upisa djece za ped.god. 2022./2023. |

***Stručna usavršavanja:***

|  |  |  |
| --- | --- | --- |
| VRSTE USAVRŠAVANJA | SADRŽAJ I AKTIVNOSTI | OBLICI USAVRŠAVANJA |
| Interni stručni aktivi | - „Šuma i ja“ vrtić u prirodnom okruženju- Prijelaz djeteta iz vrtića u školu | Predavanje / radionicaPredavanje  |
| Edukacija  | 1. Korištenje sustava E-upisiModul upisi u dječje vrtiće2. Zakon u ustanovi | Predavanje / raspravaPrezentacija / rasprava |

**6. SURADNJA S RODITELJIMA**

 Tijekom pedagoške godine 2020./2021. održana su dva roditeljska sastanka i jedno zajedničko druženje.

|  |  |  |
| --- | --- | --- |
| 22.09.2021. | 1. sastanak | 1. STRUKTURA GRUPE - DJELATNICI2. PROGRAM RADA ZA PED.GOD. 2021./2022.3. UGOVORI, DOKUMENTACIJA5. RAZNO |
| 11.05.2022. | 2. sastanak | 1. PRIJELAZ DJETETA IZ VRTIĆA U ŠKOLU2. RAZNO |
| 10.06.2022. | druženje | ZAVRŠNA DRUŽENJE – POMER |

Suradnja s roditeljima bila je vrlo uspješna. Osim roditeljskih sastanaka i zajedničkih druženja s roditeljima su se održavali i individualni kontakti u obliku savjetodavnih konzultacija s ciljem zajedničkog pristupa rješavanju eventualnih poteškoća ili drugih pojava u djetetovu razvoju.

Na prvom roditeljskom sastanku informirali smo roditelje o načinu rada vrtića, aktivnostima koje će se u vrtiću ostvarivati, o načinu ostvarivanja aktivnosti, mogućnostima za suradnju i komunikaciju, pravnim aktima i propisima vezanim uz rad vrtića, o sigurnosno-zaštitnim i preventivnim programima i protokolima.

**7. SURADNJA S DRUŠTVENOM SREDINOM**

 Uložili smo veliki trud u afirmaciju našeg vrtića u društvenoj sredini. Nastojali smo biti aktivni u svim zbivanjima u našem okruženju. Putem web stranica redovito smo informirali javnost o svemu što se događa u vrtiću, te time udovoljili načelima otvorenosti i javnosti rada.

Suradnja s Gradom Pula:

* Financijska izvješća
* Produljenja subvencija za upisanu djecu
* Upisi djece

Suradnja s Gradskom knjižnicom i čitaonicom Pula:

* Posjeti, iznajmljivanje knjiga
* Stručna usavršavanja

Suradnja sa Sveučilištem Jurja Dobrile u Puli

* Stručna praksa studenata predškolskog odgoja

Suradnja s Osnovnom školom Kaštanjer:

* Posjet školi – školski obveznici

Suradnja s kulturnim ustanovama:

* INK, Kino Valli, Dječji kreativni centar, Circolo, Udruge: Puppeta, Birikina

Suradnja sa ZZJZ IŽ:

* sanitarni nadzor i kontrola ispravnosti namirnica, kontrola čistoće
* provedbi HACCP sustava
* zdravstvenim pregledima
* stručnim savjetima i preporukama

Suradnja s Ministarstvom znanosti, obrazovanja i športa i Središnjim državnim uredom za razvoj digitalnog društva:

* E-upisi – projekt „Informatizacija procesa i uspostava cjelovite elektroničke usluge upisa u odgojne i obrazovne ustanove“

Suradnja s Agencijom za odgoj i obrazovanje:

* praćenje kalendara stručnog usavršavanja

Suradnja s raznim dobavljačima, izvođačima radova i ispitivanja:

* Elkron d.o.o., Brionka d.o.o., Vip net d.o.o., Alca Zagreb d.o.o., Promo Zona d.o.o., Printim grupa

Pula, 31.08.2022.

Klasa: 601-02/22-04/01

Urbroj: 2168/01-54-41-22/01

 Ravnateljica:

Maja Pliško Škalic

Na osnovu Zakona o predškolskom odgoju i obrazovanju (NN broj 10/97, 107/07, 94/13), te članka 8. Pravilnika o obrascima i sadržaju pedagoške dokumentacije i evidencije o djeci u dječjem vrtiću (NN 83/2001), uz prethodnu raspravu i zaključke Odgojiteljskog vijeća Dječjeg vrtića „Slatki svijet“ održane 31. kolovoza 2022.g., Upravno vijeće Dječjeg vrtića „Slatki svijet“ donijelo je na Sjednici Upravnog vijeća, održanoj 14. rujna 2022.g., Godišnje izvješće o radu Dječjeg vrtića „Slatki svijet“ za ped.god. 2021./2022.

PREDSJEDNICA UPRAVNOG VIJEĆA

Dječjeg vrtića „Slatki svijet“

Tatiana Cerin

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RAVNATELJICA

Dječjeg vrtića „Slatki svijet“

Maja Pliško Škalic

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_





